****

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

 OPĆINSKO VIJEĆE

KLASA: 410-01/25-01/01

URBROJ: 2176-12-01-25-02

Lekenik, \_\_\_\_\_\_\_\_\_\_\_ 2025. -PRIJEDLOG-

 Na temelju članaka 20. i članka 42. Zakona o lokalnim porezima („Narodne novine«, broj 115/16, 101/17, 114/22, 114/23 i 152/24) i članka 34. stavak 1. točka 5. Statuta Općine Lekenik („Službeni vjesnik“, broj 9/21), Općinsko vijeće Općine Lekenik na 26. sjednici održanoj \_\_\_\_\_\_\_ 2025. godine, donijelo je

ODLUKU

o izmjenama i dopunama Odluke o općinskim porezima Općine Lekenik

Članak 1.

U Odluci o općinskim porezima Općine Lekenik („Službeni vjesnik“, broj 91/23 i „Narodne novine“, broj 144/23), članak 1. mijenja se i glasi:

„Ovom Odlukom utvrđuju se vrste poreza koje Općina Lekenik može uvesti sukladno zakonskim propisima, visine stope poreza te nadležno porezno tijelo za utvrđivanje i naplatu tih poreza.“

Članak 2.

U članku 3. mijenja se točka 2. tako da glasi:

„2. Porez na nekretnine“

Članak 3.

Naziv odjeljka 2., iznad članka 5. mijenja se i glasi:

„2. Porez na nekretnine“

Članak 4.

Članak 5. mijenja se i glasi:

„Porez na nekretnine plaća se godišnje u iznosu od 3,00 eura po m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine.“

Članak 5.

Članak 6. mijenja se i glasi:

„Poslove utvrđivanja, evidentiranja, nadzora, naplate i prisilne naplate i naplate poreza na potrošnju i poreza na nekretnine obavlja Ministarstvo financija, nadležna Porezna uprava.“

Članak 6.

Postupci utvrđivanja i naplate poreza započeti po odredbama Odluke o općinskim porezima Općine Lekenik („Službeni vjesnik“, broj 91/23 i „Narodne novine“, broj 144/23), koji nisu dovršeni do stupanja na snagu ove Odluke, dovršiti će se prema odredbama Odluke o općinskim porezima Općine Lekenik („Službeni vjesnik“, broj 91/23 i „Narodne novine“, broj 144/23).

Članak 7.

Ova Odluka stupa na snagu osmog dana od dana objave u »Službenom vjesniku«.

 PREDSJEDNIK OPĆINSKOG VIJEĆA

 Marin Čačić